పశ్చిమ గోదావరి జిల్లా
పశ్చిమ గోదావరి జిల్లా, భారత దేశము యొక్క ఆంధ్ర ప్రదేశ్ రాష్ట్రములోని ఒక జిల్లా. ఈ జిల్లా రాజధాని ఏలూరు కృష్ణాజిల్లా రాజధాని విజయవాడకు 50 కిలోమీటర్ల దూరంలో ఉంది. జిల్లాకు తూర్పున గోదావరి నది ప్రవహిస్తూ తూర్పు గోదావరి జిల్లాను జిల్లా నుండి వేరు చేస్తున్నది. జిల్లాకు పశ్చిమాన కృష్ణా జిల్లా, దక్షిణాన కృష్ణా జిల్లా, బంగాళాఖాతం, ఉత్తరాన తెలంగాణా రాష్ట్రానికి చెందిన ఖమ్మం జిల్లాలు సరిహద్దులుగా ఉన్నాయి. తాడేపల్లిగూడెం, జిల్లాలోని ఒక అభివృద్ధి చెందుతున్న పట్టణము. ఈ జిల్లాలో 52% అక్షరాస్యత ఉంది. తణుకు పారిశ్రామికంగా వృద్ధి పొందుతున్న గ్రామం. భీమవరం వ్యాపారాత్మకంగా వృద్ధిపొందుతున్న నగరం.
వరరామచంద్రపురం
వరరామచంద్రాపురం మండలముకు తూర్పున పశ్చిమ గోదావరి (పోలవరం మండలము), తూర్పు గోదావరి (రంప చోడవరం మండలం) సరిహద్దుగా ఉన్నాయి. పశ్చిమ సరిహద్దుగా కూనవరం మండలం, ఉత్తర సరిహద్దుగా చింతూరు మండలం, దక్షిణ సరిహద్దుగా వేలేరుపాడు మండలం ఉన్నాయి.గోదావరికి ఉప నది శబరి చింతూరు మండలం మీదుగా ప్రవహించి వరరామచంద్రపురం మండలంలో గోదావరి నదిలో కలుస్తుంది. ఈ మండలం అత్యదిక అటవీ ప్రాంతము టేకు చెట్లుతో వన్య ప్రాణులను కలిగి ఉంది. తూర్పు కనుమలు ఈ మండలంలో పోచవరం, కొల్లూరు సమీప గ్రామములలో వ్యాపించి వున్నవి.